Introduktion

Der findes ikke onde mennesker. Men der findes onde handlinger. Fordi vi mennesker er sociale, og fordi livet er kompliceret, så sker det, at vi gør andre mennesker ondt. Det kan ske i afmagt, og det kan ske, når vi passer på andre. Vi kan handle ondt ud fra gode intentioner. Vi kan handle ondt, fordi vi tager mest hensyn til os selv. Og vi kan handle ondt, fordi vi ikke har tænkt os om.

Der er ingen af os, der har lyst til at forholde os til, at vi ikke altid handler entydigt godt. Men vi kender det fra afmagtssituationer, og vi kender det fra gruppesammenhænge. Psykologien har kortlagt de socialpsykologiske faktorer, der skal være til stede, for at et almindeligt menneske kan handle ondt – også på trods af gode intentioner. Dermed kan det forklares, hvorfor vi risikerer forskellige grader af forråelse i vores arbejde.

Besparelser og forringelser præger i stigende grad vores arbejde. Det er af afgørende betydning for risikoen for forråelse. Derfor er det vigtigt, at vi beskæftiger os med handicap- og psykiatrihistorien fra 1930´erne, hvor vi sidst oplevede en langvarig finanskrise. Når økonomien er trængt, sker en samfundsmæssig forråelse, hvor bestemte grupper udråbes til at være en byrde. Det er et bekymrende menneskesyn. Derfor er det vigtigere end nogensinde, at vi får fagligheden tilbage på dagsordenen for at kunne bekæmpe forråelsen, hvor vi støder på den.

**Indhold**

Jeg vil introducere til de forskellige former for onde handlinger og skitsere forråelsesprocessen., Jeg præsenterer de socialpsykologiske faktorer fra ondskabens psykologi for at forklare, hvorfor gode mennesker kan handle ondt. Jeg vil trække nogle tråde tilbage til dansk handicap- og psykiatrihistorie, hvor vi efterhånden ved meget om forholdene for de anbragte børn, det hvide snit og behandlingen af de såkaldt moralsk åndssvage.

Form

Det meste af dagen vil være foredrag. Vi slutter dog af med, at deltagerne i små grupper får mulighed for at drøfte spørgsmålene: Hvad gør vi, når vi selv har handlet ondt? Og hvad gør vi, når vi er vidne til andres onde handlinger?

Målgruppe

Alle, der arbejder med mennesker, som har brug for hjælp.

Oplægsholder

Dorthe Birkmose er psykolog (cand. psych). Hun er foredragsholder, rådgiver og supervisor i komplekse sager. Desuden er hun kursusleder på de neuropædagogiske efteruddannelser i Odense og Dianalund. Hun har skrevet bogen *Når gode mennesker handler ondt* i 2013. Se mere på [www.dorthebirkmose.dk](http://www.dorthebirkmose.dk)

Temadag nr.:14-31-S

Når gode mennesker handler ondt

Program

09.00 –09.10 Velkommen: kaffe + brød,

09.10 -11.30 Oplæg ved Dorthe Birkmose

11.30 -12.30 Frokost

12.15-14.00 Oplæg ved Dorthe Birkmose

14.00-14.30 Kaffe/ te

14.30-15.30 Oplæg ved Dorthe Birkmose

Hvor?

VISS.dk, Landsbyen Sølund, Dyrehaven 10, Skanderborg

Hvornår?

Dato: 10. april 2014

Tidspunkt: Kl. 09.00 til 15.30

Tilmeldingsfrist: Den 26-02-2014

Pris

Kr. 1350,-

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Tilmelding

Elektronisk via [**www.viss.dk**](http://www.viss.dk) følg menuen > Temadage

Tilmelding er bindende

Ved framelding efter tilmeldingsfristens udløb forbe­holder vi os ret til at opkræve den fulde pris.

Har du spørgsmål?

Kontakt kursussekretær Hanne Jørgensen, [hanne.joergensen@skanderborg.dk](mailto:hanne.joergensen@skanderborg.dk), evt. tlf. 8794 8032